Teníem ganes de conèixer aquest poblet entre Llançà i Portbou. Buscàvem tranquil·litat i en Xevi ens va assegurar que n'hi trobaríem: totalment cert. Per bé que al desembre hi ha poca gent i poca activitat, hi ha oberts alguns serveis com ara un consultori mèdic, una farmàcia, una botiga de queviures, un estanc-papereria-ferreteria i alguns bars. El fet que en aquesta època no puguis banyar-te queda compensat per les caminades que es poden fer des de Colera, sobretot els camins de ronda fins a Llançà i fins a Portbou.
Pel que fa a l'apartament, és un piset petit però molt acollidor. La sala del menjador-cuina és molt àmplia i lluminosa. No hem pogut fer cap àpat a la terrassa pel fred, però la vista la contemplàvem igual des de dintre i, francament, val la pena. A la cuina no hi faltava pas de res i les càpsules de cafè ens permetien de començar el dia amb bon paladar i energia. Quant al lavabo, sembla nou, té molta llum i és mot pràctic, sobretot la dutxa. Finalment, el dormitori és ampli i el llit, ben còmode.
Ara només ens queda satisfer la curiositat de tornar-hi a l'estiu per gaudir de la platja.